માતૃ અને ભ્રાતૃભક્ત પરશુરામ : પરશુરામની જન્મદાત્રી દેવી રેણુકા નિત્યક્રમ અનુસાર એક દિવસ સ્નાનાદિથી પરવારીને પુષ્પો વગેરે લઇને આશ્રમ તરફ આવતાં હતાં ત્યાં જંગલમાં એક યુગલની પ્રણયક્રીડા જોઈને રેણુકાના મનમાં પણ મોહમાયા ઉત્પન્ન થઈ અને સાથે થયું તપોભંગ. પરિણામે એમની અસામાન્ય સિદ્ધિઓ ઉપર પાણી ફરી વળ્યું. આખુંયે વૃત્તાંત જાણી જમદગ્નિ ભારે ક્રોધિત થયા અને પોતાના પુત્રોને દેવી રેણુકાના શિરચ્છેદની આજ્ઞા કરી.